# metadata.dc.description.abstract[].value
Quan anem a comprar una samarreta, una camisa, una brusa, un vestit, uns pantalons o un abric, mirem que sigui de la nostra talla i que el color i el disseny siguin del nostre gust. També ens fixem en el tipus de teixit -sintètic, de cotó, de lli, de seda o una mescla- segons l'ús que hi vulguem donar: de vestir, informal, esportiu, etcètera. Tanmateix, segur que a moltes persones els agradaria tenir roba que incorporés altres propietats funcionals o que canviés de color. L'investigador Filipe Natalio i els seus col·laboradors, de diverses universitats i centres de recerca d'Alemanya, Àustria i Israel, han modificat fibres de cotó perquè incorporin altres característiques. Segons expliquen a la revista Science, han aconseguit teixits fluorescents i amb propietats magnètiques, cosa que podria tenir moltes aplicacions en una societat que dona molta importància a la moda i en què la tecnologia electrònica és present a tot arreu. [...]

# metadata.dc.rights[].value
(c) Edició de Premsa Periòdica Ara, 2017

# metadata.dc.source[].value
Divulgació i Premsa (Genètica, Microbiologia i Estadística)